**СПЕЦИФИКАЦИЈА УСЛУГЕ**

**нестандардизоване социјалне услуге**

Предмет набавке је набавка услуге социјалне заштите и сродне услуге што начелно има за циљ да се пружи подршка реализацији инклузивног образовања за децу са сметњама у развоју/инвалидитетом из руралних средина, тачније села Прилике (ОШ „Сретен Лазаревић“ Прилике), Девићи ( ОШ „Проф. Др Недељко Кошанин“ ), Братљево ( ОШ „Милан Зверац“) и Кушићи ( ОШ „Мајор Илић“ ) уз додатно ангажовање стручњака као што су логопеди, дефектолози, специјалисти за интелектуалне тешкоће и специјални педагози.

 Услуга ће се пружати у трајању од осам месеци, од момента закључења уговора, с тим што ће пружање услуге бити прекинуто за време школских распуста.

 Услуга ће се пружати на територији општине Ивањица у горе наведеним основним школама и обухвата 20 корисника односно ученика са сметњама у развоју/инвалидетом и њихових родитеља. Једна од најугроженијих друштвених група су деца са сметњама у развоју којој је, због социјалне депривације, инвалидитета и тешкоћа у учењу, потребна додатна подршка. Поред деце, додатна подршка неопходна је и родитељима деце. Пружање предметне услуге обухвата подршку корисницима у задовољавању свакодневних животних потреба како би им се унапредио или одржао квалитет живота.

 Изабрани пружалац услуге ће ангажовати осам стручних лица и то: 2 дефектолога, сурдоаудиолога, логопеда, специјалног педагога, олигофренолога, психолога/педагога и медицинског радника.

 Са свим ангажованим лицима изабрани пружалац услуге ће закључити одговарајући уговор (Уговор о раду или одговарајући уговор о радном ангажовању ван радног односа). У цену услуге поред зарада/накнада ангажованих лица улазе и сви други трошкови настали приликом реализације целокупне услуге.

 **Садржај услуге:**

**1.** пружање психосоцијалних услуга

**Пружање психосоцијалних услуга**  подразумева пружање стручне психолошке подршке деци која се суочавају са емоционалним, понашајним, развојним или социјалним тешкоћама. Услуга укључује индивидуалне разговоре са дететом, саветовање родитеља или старатеља, као и коришћење различитих терапијских техника (као што су игра, уметност или прича) у складу са узрастом и потребама детета. Циљ је јачање дететовог психичког здравља, подршка у превазилажењу изазова и унапређење целокупног функционисања у породици, школи и ширем социјалном окружењу. Сурдоаудиолог ради са ученицима који имају оштећење слуга и говора коришћењем алтернативних метода комуникације. Сурдоаудиолог  ће бити ангажован 16 дана у месецу ( четири дана у радној недељи, сваки дан по једна школа обзиром на то да су удаљене од административног центра до 50км, па у дану није могуће обићи две школе). Логопед ради са ученицама у циљу стимулације говора и језика. У сеоским срединама приметно је већа потреба за ангажовањем логопеда. Логопед ће бити ангажован 16 дана у месецу ( четири дана у радној недељи, сваки дан по једна школа обзиром на то да су удаљене од административног центра до 50км, па у дану није могуће обићи две школе). Пораст и разноликост ескалације вршњачког насиља међу децом у школама, са тенденцијом спуштања границе уласка у круг насиља последица је вишегодишње недовољне укључености специјалних педагога у систем редовног образовања и васпитања деце и младих типичног развоја и из тих разлога је потребно ангажовање специјалног педагога који ће бити ангажован 16 радних дана у месецу. Ангажовање 16 радних дана у месецу олигофренелога има за циљ  реализацију васпитног процеса и васпитно-образвоног процеса у настави матерњег језика, математике, вештина, природе и друштва и технологије материјала и занимања код деце и младих са интелектуалном ометеношћу. Неопходно је ангажовање психолога или педагога најмање 16 радних дана у месецу. Aнгажовање два дефектолога је неопходно како би се  инклузија приближила и презентовала на прави начин наставном особљу, родитељима али и здравственим радницима. Лица ће бити ангажована најмање два радна дана у недељи, а по потреби и више дана. Ангажовање медицинског радника је неопходно како би биле одржане едукације о здравственом васпитању и навикама. Лице треба ангажовати најмање 4 радна дана у месецу.

Сва стручна лица у трајању пружања услуге треба да одрже најмање 16 индивидуалних третмана са ученицима и најмање 4 групне радионице са ученицима и родитељима у току месеца. Сходно потребама корисника пружалац услуге ће омогућити пружање услуге у циљу задовољења додатних потреба.

Пружалац услуге је дужан да:

* до 5-ог у месецу за претходни месец достави наративни извештај Општинској управи општине Ивањица о спровођењу услуге и омогући контролу реализације и увид у сву потребну документацију и ток спровођења услуге
* врши исплату зараде, накнаде и осталих трошкова у складу са пренетим средствима по извештају о присутности на раду и обрачунатој заради или накнади.

Напомена: Изабрани понуђач под материјалном и моралном одговорношћу прихвата обавезу да реализује предметну набваку у складу са неведеном спецификацијом.

Дана \_\_\_\_.\_\_\_\_. 2025. године

 **П О Н У Ђ А Ч**

 **\_\_\_\_\_\_\_\_\_\_\_\_\_\_\_\_\_\_\_**